open-index/open-wikipedia-markdown huggingface dataset:
מאמי קר

**מאמי קר** (באנגלית: **MommyCare**) היא חברה ישראלית למוצרי טיפוח עור ומוצרי טואלטיקה טבעיים לנשים בהריון ולתינוקות. מוצריה נמכרים בישראל ובמדינות נוספות.

## היסטוריה
החברה הוקמה בשנת 2004 בקריית אונו על ידי שלושה אחים ממשפחת שקד, וכיום יושבת בראש העין. בשנת 2006 השיקה את המוצר הראשון- קרם למניעת סימני מתיחת העור. בשנת 2010 הושקו מספר מוצרי תינוקות הכוללים סבון ושמפו רחצה, משחת החתלה וקרם לחות. בשנת 2011 הושק אחד מהמוצרים הנמכרים של החברה- סבון טבעי לניקוי בקבוקי תינוקות ומוצצים. באותה שנה החלה החברה לשווק את מוצרי בעולם. כיום משווקת החברה את מוצריה לרוסיה, אוקראינה, פולין, סלובניה, קרואטיה, סרביה, צ'כיה, רומניה, דנמרק, ספרד, פורטוגל, מלטה, מקסיקו, טאיוואן ויפן. בישראל היא משווקת ברשתות הפארם הגדולות, בסופרמרקטים, בחנויות גדולות ובמרכזי לידה.

לחברה ארבעה סוגי מוצרים: **מוצרים לנשים בהריון ואחרי [[לידה]]** הכוללים קרמים למניעת סימני מתיחה במהלך תקופת ההריון, קרמים לאחר לידה לשיקום ומיצוק העור, שמן שקדים ומשחות הנקה; **מוצרים לתינוקות וילדים** הכוללים, בין היתר, משחת החתלה לטיפול בתפרחת חיתולים, שמפו לתינוקות, סבון תינוקות, שמן אמבט לתינוק המבוסס על חומרים טבעיים, קרם לחות, קרם פנים, שמנים לעיסוי העור ומגבונים אקולוגיים מתכלים; **מוצרים לשימוש ב[[קיץ]] ומחוץ לבית** הכוללים קרמי הגנה ממסננים מינרלים לגוף ולפנים, תערובת ציטרונלה וג'ל להרגעת העור לאחר עקיצות או כוויות שמש; ו**מוצרים לטיפול במוצרי התינוק** כמו סבונים טבעיים לניקוי בקבוקי תינוקות ותרסיסים לחיטוי משטחים וצעצועים.

החברה עושה שימוש במרכיבים צמחיים בצמחי מרפא שונים כגון: קלנדולה, קמומיל, חוחובה, לבנדר, הממליס, חמאת שיאה אורגנית, שמן חוחובה אורגני, שמן זית, חמאת קקאו ועוד. הקוסמטיקה האורגנית מופקת בארץ באמצעות שיטות טבעיות של כבישה קרה. המוצרים ידידותיים לסביבה ומפוקחים על פי התקינה האורגנית הבינלאומית.

החברה נחשבת לשחקן מרכזי בשוק המוצרים הטבעיים לתינוקות. נתח שוק זה גדל בשנת 2015 ל-18% מסך שוק התינוקות, המגלגל כ-4 מיליארד ש"ח בשנה.

## קישורים חיצוניים

## הערות שוליים

מאמי קר
ליזה וייל

**ליזה רבקה וייל** (באנגלית: **Liza Rebecca Weil**; נולדה ב-5 ביוני 1977) היא שחקנית יהודייה-אמריקאית. ידועה בשל גילום דמותה של פריס גלר בסדרת הדרמה קומית של רשת The WB; "בנות גילמור", ובתור גילום דמותה של בוני וינטרבוטום בסדרת הדרמה המשפטית של רשת ABC; "המדריך לרוצח".

## ביוגרפיה
וייל נולדה בעיר פסאיק שבניו ג'רזי, למשפחה של שחקנים. גדלה לתוך היהדות הרפורמית, וממשיכה לקיים אותה. הוריה, ליסה ומארק וייל, סיירו יחד איתה באירופה עם להקת הקומדיה שלהם, חברת המשוגעים של לונדון. וייל שאפה להפוך לארכאולוגית בשנותיה הצעירות, בגלל טרילוגיית הסרט "אינדיאנה ג'ונס". ב-1984, כשהייתה בת 7, משפחתה התיישבה בפרבר לנסדייל שבפנסילבניה, בו הוריה גרים עד היום.

וייל הייתה תלמידה ממוצעת בתיכון שהתמקדה יותר בקריירת המשחק שלה מאשר בלימודיה. וייל נהגה לנסוע לעיתים קרובות לניו יורק לאודישנים מקצועיים ושיחקה בהפקות אוף ברודוויי ובקהילה התיאטרלית של פילדלפיה לפני שהתמקדה בקריירה בקולנוע ובטלוויזיה. וייל היא בוגרת תואר ראשון בחוג לאמנויות מאוניברסיטת קולומביה.

## קריירה
בשנת 2000 החלה לגלם את הדמות של פריס גלר בסדרת הדרמה קומית של איימי שרמן-פלדינו ברשת The WB; "בנות גילמור" בתור אויבה הלוחמנית של רורי שבסופו של דבר נעשות חברות במהלך התיכון והקולג'. דמותה הייתה דמות משנית בעונה הראשונה, ועם עליית העונה השנייה הצטרפה לקאסט השחקנים הראשי עד לסיומה של הסדרה בתום עונתה השביעית ב-2007.

בשנת 2007 שיחקה בתפקיד קטן בסרט "שנת הכלב", לצד לורה דרן. בשנת 2009 השתתפה בקומדיה "דג קטן, בריכה מוזרה" בכיכובו של זאק גאליפנאקיס.

בשנת 2012, החלה לגלם את הדמות של אמנדה טאנר, עוזרת הבית הלבן בסדרה הפוליטית של ABC "סקנדל", שנכתבה והופקה על ידי שונדה ריימס. לווייל היה תפקיד חוזר בעונה הראשונה של הסדרה.

בסוף פברואר 2014, לוהקה וייל לפרויקט נוסף של שונדה ריימס, כאשר לוהקה לתפקיד של בוני וינטרבוטום, העוזרת המסורה והנאמנה של אנאליז קיטינג (ויולה דייוויס) בסדרת הדרמה המשפטית של רשת ABC; "המדריך לרוצח", שעלתה בבכורה ב-25 בספטמבר 2014. וייל שיחקה בסדרה לכל אורך עונותיה (שישה סך הכל) עד לביטולה.

בשנת 2016 שבה לגלם את הדמות שהכי מזוהה עם וייל, פריס גלר במיני-סדרה "בנות גילמור: שנה בחייהן" שהופק עבור נטפליקס.

בשנת 2019 הצטרפה לקאסט של סדרת המקור של פריים וידאו "גברת מייזל המופלאה"; בעונתה השלישית, בתור קרול קין (דמות שנוצרה במחווה לבסיסטית קרול קיי, אם כי קיי הביעה התנגדויות לאופי הדמות ולתצוגת המשחק).

בשנת 2022 החלה לגלם את הדמות החוזרת של סוכנת ה-FBI קתרין רוסו בדרמת הפשע של FOX; "*The Cleaning Lady*".

## חיים אישיים
וייל התחתנה עם השחקן היהודי-אמריקאי פול אדלשטיין בטקס יהודי רפורמי בנובמבר 2006. הם הכירו בעבר כאשר שיחקו יחד בתיאטרון. באפריל 2010 נולדה לזוג בת, ג'וזפין אליזבת וייל-אדלשטיין. וייל הגישה בקשה לגירושין מאדלשטיין במרץ 2016, תוך שהיא מציינת חילוקי דעות שהם בלתי ניתנים לגישור. הגירושין הסתיימו בנובמבר 2017.

מאמצע 2016 עד פברואר 2019 היא הייתה בזוגיות עם השחקן צ'ארלי ובר שכיכב לצידה בסדרה "המדריך לרוצח".

אחייניתה היא השחקנית סקרלט אסטבז.

## פילמוגרפיה

### קולנוע

### טלוויזיה

## קישורים חיצוניים

* 
* 

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים אמריקאים
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
חברת באך

**חברת באך** (בגרמנית: **Bach Gesellschaft**) הייתה אגודה שהתקיימה בגרמניה ומטרתה הייתה להוציא לאור את כל יצירותיו של המלחין מתקופת הבארוק, יוהאן סבסטיאן באך. האגודה הוקמה ב-1850 על ידי מוריץ האופטמן, מנצח המקהלה של כנסיית תומאס הקדוש בלייפציג, משרה שבה נשא בעבר באך עצמו. עמו השתתפו גם המלחינים רוברט שומאן, פרנץ ליסט, איגנץ מושלס, לואי שפור וכן אישים נוספים שעסקו במוזיקה כגון אוטו יאן (Otto Jahn), שכתב ביוגרפיה על מוצרט וקארל פרדיננד בקר (Carl Ferdinand Becker).

פרסומה הראשון של החברה היה ב-1851 והוא כלל את רי"ב 1-רי"ב 10. למעשה, סדר ההוצאה לאור השפיע באופן כמעט מוחלט על מספור היצירות המקובל היום. המהדורות יצאו לאור על ידי ברייטקופף והרטל, בית הוצאה למוזיקה ותיק בלייפציג ויוהנס ברהמס נכלל בסגל המערכת של ההוצאה לאור. עד 1900 הוציאה החברה לאור את כל יצירות באך ב-46 חלקים ופורקה לאחר מכן באופן עצמאי. מיד לאחר מכן הוקמה "חברת באך החדשה" שמטרתה היא להגביר את הפופולריות של יצירות באך בכל העולם. פעילותה העיקרית היא קיום "פסטיבל באך", אירועים גדולים במקומות שונים בעולם, בהם מתקיימים קונצרטים של יצירות באך. כמו כן מקיית החברה מחקר על היצירות ומפרסמת יצירות חדשות שלא נמצאו עד כה.

## קישורים חיצוניים
* סקירה היסטורית באתר "חברת באך החדשה"
* רשימת פרסומי החברה באתר IMSLP

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יוהאן סבסטיאן באך
מאונגה טרוואקה

**מאונגה טרוואקה** (בשפת הרפה נוי: **Ma′unga Terevaka**) הוא ההר הגדול ביותר, הגבוה ביותר (507.41 מטרים) והצעיר ביותר מבין שלושת הרי הגעש הכבויים היוצרים את אי הפסחא, אי באוקיינוס השקט השייך לצ'ילה. את מורדותיו מעטרים כמה חרוטים געשיים ולועות, כולל לוע שבו יש שוכן האגם "ראנו ארוי" (Rano Aroi), אגם לוע שהוא אחד משלושת האגמים של מים מתוקים באי. כמו כן יש במורדותיו כמה מאות מערות כשהידועה בהם היא אנה טה פאהו (Ana Te Pahu), שאת פתחה מכסה צמחייה רבה והמכונה "מערת הבננות".

אי הפסחא הוא אי געשי הבנוי בעיקר משלושה הרי געש כבויים שהתמזגו: מאונגה טרוואקה, הר פויקה וראנו קאו. טרוואקה, הפסגה הגבוהה ביותר באי הפסחא (507 מטרים), מהווה את עיקר המסה של האי, בעוד ששני הרי הגעש הנוספים יוצרים את הכפים המזרחי והדרומי ומעצבים את צורתו המשולשת של האי. פויקה וראנו קאו מתוארכים לפליסטוקן, בעוד שטרוואקה, מתוארך לתקופה שבין הפליוקן לפליסטוקן. על פי תיארוך אשלגן/ארגון, הר פויקה הוא בן שלושה מיליון שנים, הר הגעש טרוואקה הוא בן 300,000 שנים, וראנו קאו – אף שלא תוארך - נוצר בין שניהם. גיל שדה הלבה ברויהו (Roiho) תוארך בין 110,000 ל-150,000 שנים. הטיפוס לפסגת ההר קל ומתבצע בשביל המתחיל סמוך לאתר פסלי המואי באהו אקיווי, ברגל או על גבי סוסים. על הפסגה מנשבות רוחות חזקות לעיתים קרובות, אבל נשקפת ממנה תצפית פנורמית על האי כולו.

## קישורים חיצוניים

* Karsten M. ,Peter Stoffers, C. Dieter Garbe-Schönberg, ''The Petrogenetic Evolution of Lavas from Easter Island and Neighbouring Seamounts, Near-ridge Hotspot Volcanoes in the SE Pacific''

## הערות שוליים

קטגוריה:אי הפסחא: הרי געש
קטגוריה:מחוז ולפראיסו
עבירת ההחזקה

**עבירת ההחזקה** היא עבירה העוסקת באיסור החזקה של חפץ מסוים, כאשר ההחזקה דורשת זיקה לנכס ושליטה בו. 

עבירת ההחזקה מצויה בסעיף 34 (כ"ד) לחוק העונשין, וזו לשונה: "החזקה" - שליטתו של אדם בדבר המצוי בידו, בידו של אחר או בכל מקום שהוא, בין שהמקום שייך לו ובין אם לאו; ודבר המצוי בידם או בהחזקתם של אחד או כמה מבני חבורה בידיעתם ובהסכמתם של השאר יראו כמצוי בידם ובהחזקתם של כל אחד מהם ושל כולם כאחד;
עבירת ההחזקה משמעותה איסור ההחזקה בחפץ כלשהו, כאשר לא נדרשת פעולה פיזית של אותו אדם בחפץ, אלא רק זיקה מיוחדת לחפץ ושליטה בדבר. 

עבירת ההחזקה מתקיימת גם אם אותו אדם לא עשה שימוש באותו החפץ. דוגמה לעבירת ההחזקה היא סעיף 7(א) לפקודת הסמים המסוכנים, החוק אוסר על כל אחד מאיתנו להחזיק ברשותו סם מסוכן. לפי מבחן השליטה האפקטיבית- ההחזקה יכולה להיות בידי יחיד, אך גם בידי מספר אנשים. במידה ורוצים להפליל את כולם בעבירת ההחזקה יש להוכיח שלכל אחד בנפרד הייתה יכולת להחליט מה יקרה לדבר האסור בהחזקה. ניתן לראות כ"מחזיק" גם מי שמשתייך לחבורה, ומסכים שתהיה לכל בני החבורה החזקה ממשית בחפץ. 

## קישורים חיצוניים
* ע"פ 250/84 דן הוכשטט נ' מדינת ישראל מ (1) 813 (1986)

## הערות שוליים

קטגוריה:חוק העונשין
מאיר שלום רבינוביץ

רבי **מאיר שלום רבינוביץ** (נפטר בי' בטבת תרס"ב, 1902) היה רב ואדמו"ר מקאלושין, משושלת פוריסוב. נכדו של "היהודי הקדוש" מפשיסחה.

## ביוגרפיה
בנו של רבי יהושע אשר רבינוביץ האדמו"ר מפוריסוב. נישא לאחייניתו, בתו של רבי יעקב צבי רבינוביץ מפוריסוב. היה תלמיד של אחיו/חותנו, אך היה נוסע גם אל רבי יצחק מנישכיז, רבי יהושע מבעלז, רבי יחזקאל שרגא משינאווא, רבי דוד משה מטשורטקוב ורבי מרדכי מקוזמיר.

כיהן ברבנות בפוריסוב, גרבולין וקאלושין. לאחר פטירת אחיו/חותנו בשנת תרמ"ט החל לכהן כאדמו"ר והצטרפו אליו חסידים רבים. התפרסם על ידי מופתיו ורוח הקודש הגלויה שלו. דגל בשיטת חינוך רכה.

דברי תורתו יצאו בספר "נהר שלום" על ידי תלמידו/אחיינו רבי יהושע העשיל שטרנפלד-הורוביץ (משושלת החוזה מלובלין).

בניו היו רבי יהושע אשר השני מפוריסוב ורבי שמואל מרדכי מפאלניץ. חתניו היו רבי אלתר מאוז'רוב, רבי מאיר מבנדין ורבי אלעזר אלימלך מראדום.

בין חסידיו המפורסמים היו המקובל רבי יהודה לייב אשלג, רבי אברהם ילין מחבר הספר "ארך אפים" ורבי אלעזר אלתר אליקים בריעה בידרמן משושלת לעלוב שכיהן באדמו"רות בקאלושין.

## לקריאה נוספת
*הרב אברהם יעלין, **דרך צדיקים** (עמודים 38-15, היברובוקס), פיטרקוב תער"ב
*יצחק אלפסי, **אנציקלופדיה לחסידות - אישים** בערכו.
*ספרו נהר שלום (https://www.hebrewbooks.org/pdfpager.aspx?sits=1&req=3660&st=שלח%20לך%20אנשים&_rnd=0.41245060948486767=, היברובוקס), ורשה תרס"ח
## הערות שוליים

קטגוריה:רבנים פולנים
קטגוריה:אדמו"רי פשיסחה
אברהם בניש

**אברהם בֶּניש** (באנגלית: **Abraham Benisch**; 1811, סטראז'וב, בוהמיה – 31 ביולי 1878, לונדון, אנגליה) היה עיתונאי יהודי-אנגלי ממוצא בוהמי-אוסטרי.

## קורות חיים
נולד למשפחה יהודית בעיירה דוֹרסַאוּ  שבממלכת בוהמיה, האימפריה האוסטרית (כיום סטרָאז'וב, בצ'כיה). במשך כמה שנים למד רפואה באוניברסיטת וינה, אך נטש את לימודיו לפני שהגיע לתואר.

בשנת 1841 עזב את אוסטריה והתיישב באנגליה, שם חי למשך שארית חייו. למידת העברית ופעילותו הציבורית למען היהודים הבטיחו לו מוניטין רב בקרב היהודים באנגליה. הוא היה עורך ה"ג'ואיש כרוניקל" משנת 1864 ועד 1869, ושוב במהלך השנים 1875–1878, שנת מותו. קידם את הקמת ההתאחדות האנגלו-יהודית בשנת 1871.

בניש נפטר בשכונת הורנסי  שבצפון לונדון ב-31 ביולי 1878.

## עבודותיו

* *Is the Moral Law of Divine Origin, and therefore Binding upon the Jews?*, 1842
* *Two Lectures on the Life and Writings of Maimonides,* 1847.
* A translation of the Old Testament, published with the Hebrew Text, in 1851,
* Pentateuch and Haphtaroth, in Hebrew and newly translated into English (Rodelheim, 1864): vol. 1, Genesis-Leviticus; vol. 2, Numbers-Deuteronomy.
* *בכורי הלמוד: Being a primer and progressive reading book, with an interlinear translation, preparatory to the study of the Hebrew Scriptures*, Longman & Company, 1852
* *The Principal Charges of Dr. McCaul's " Old Paths" against Judaism*, 1858
* *The question at issue between Judaism and Christianity, and Israel's mission: as exhibited in the controversy between the Eclectic review and the Jewish chronicle.*, London: Jewish Chronicle Office, 1858.
* *An Essay on Colenso's Criticism of the Pentateuch and Joshua,* 1863.
* *Judaism Surveyed: Being A Sketch of the Rise and Development of Judaism from Moses to Our Days,* a series of five lectures delivered at St. George's Hall, London, in 1874.

כמו כן פרסם את הספר "Elementary Hebrew Grammar" (1852), ואת "Manual of Scripture History"  (1863).

## קישורים חיצוניים
* 

* Lee, Sidney (1885). "Benisch, Abraham". In Stephen, Leslie. Dictionary of National Biography 4. London: Smith, Elder & Co. Stearn, Roger T. "Benisch, Abraham (1811–1878)". Oxford Dictionary of National Biography (online ed.). Oxford University Press.

* אברהם בניש

קטגוריה:עיתונאים יהודים בריטים
קטגוריה:עורכי עיתונים יהודים בריטים
קטגוריה:יהודים צ'כים
קטגוריה:בריטים שנולדו ב-1811
קטגוריה:בריטים שנפטרו ב-1878
כריסטופר נימאן

**כריסטופר "טוטה" אוקה סוואן נימאן** (בשוודית: **Christoffer "Totte" Åke Sven Nyman**; נולד ב-5 באוקטובר 1992) הוא כדורגלן שוודי המשחק בנורשפין מליגת העל השוודית ובנבחרת שוודיה. נימאן משחק בעמדות הקישור וההתקפה.
## ביוגרפיה
בסוף עונת 2010 כבש נימאן את שער הניצחון נגד אניילהולמס (Ängelholms FF), שהעלה את נורשפין בחזרה לאלסונסקאן.

את עונת 2015 סיים נימאן כסגן מלך השערים עם 10 שערי ליגה, כאשר בין הבולטים בהם היו 3 שערי ניצחון (אחד מהם ב-3 במאי בדרבי של אסטרייטלנד נגד אוטבידברג), שני צמדים וכמו כן את שערה הראשון של הקבוצה לעונה (בדקה ה-6 נגד ארברו ב-5 באפריל 2015).

בקיץ 2016 חתם נימאן באיינטרכט בראונשווייג.

לאחר שנתיים בגרמניה, שב לקבוצת נעוריו לקראת עונת 2019.

## קישורים חיצוניים

* דף השחקן, אתר התאחדות הכדורגל השוודית 

## הערות שוליים

קטגוריה:כדורגלנים שוודים
קטגוריה:חלוצי כדורגל שוודים
קטגוריה:נורשפין: כדורגלנים
קטגוריה:כדורגלני נורשפין
קטגוריה:כדורגלני איינטרכט בראונשווייג
קטגוריה:כדורגלני נבחרת שוודיה
קטגוריה:שוודים שנולדו ב-1992
ניסן פרז

**ניסן ניסו פרז** (באנגלית: **Nissan N. Perez**); (נולד ב-18 בדצמבר 1946) הוא היסטוריון, חוקר ואוצר צילום. בין השנים 1977 ו-2013 תפקד בתור אוצר הבכיר במחלקה לצילום ע"ש נואל והרייט לוין במוזיאון ישראל, אותה גם יזם והקים. במהלך שנותיו כאוצר תכנן ואצר מעל 180 תערוכות בישראל ובעולם ופרסם מספר משמעותי של מאמרים, קטלוגים וספרים. למד פסיכולוגיה, פילוסופיה ותולדות האמנות באוניברסיטה העברית בירושלים, והוא בעל תואר דוקטור מאוניברסיטת ברייטון שבאנגליה.

## תערוכות צילום נבחרות

## קישורים חיצוניים
* 
* 
* ניסן פרז באתר ArtLab
* 

## הערות שוליים

קטגוריה:סגל מוזיאון ישראל
קטגוריה:אוצרים ישראלים
קטגוריה:ישראלים ילידי טורקיה
קטגוריה:בוגרי האוניברסיטה העברית בירושלים
קטגוריה:בוגרי אוניברסיטאות ומכללות בממלכה המאוחדת
קטגוריה:ישראלים שנולדו ב-1946
יונה רוזנקיאר

**יונה רוזנקיאר** (נולד ב-10 באפריל 1981) הוא שחקן, במאי ותסריטאי ישראלי.

## ביוגרפיה
נולד וגדל בקיבוץ יחיעם אשר בגליל המערבי. אביו היה ניצול שואה שסבל עקב תנאי התחבאותו ממום בלב והיה פעיל חברתי. אחיו הם השחקן יואל רוזנקיאר ואדריכל עודד רוזנקיאר ומיכה רוזנקיאר ששיחק בסרטיו. התחנך בקיבוצו ואחר כך בקיבוץ עברון ב״בית חינוך אופק״ 

רוזנקיאר שירת בחטיבת הצנחנים ובעקבות שירותו סובל מפוסט טראומה. לאחר טיולים בעולם ושנים של עבודה בחקלאות, נרשם בגיל 27 לאוניברסיטת תל אביב ולמד בחוג לקולנוע וטלוויזיה.

מאז ביים מספר סרטים קצרים, בהם הסרט "פרפרים" והשתתף בסרטים באורך מלא כשחקן. ב-2014 השתתף בסרט "יונה".

כתב והופיע בקטעי סטנד-אפ לצד אחיו, יואל רוזנקיאר.

בשנת 2017 החל לשחק בסדרת הפנטזיה "ג'ודה" ב-HOT3, בכיכובו של ציון ברוך. בסדרה הוא מגלם את אחיינו של מיסטר ז'ק.

ב-1 באוגוסט 2018 הוקרן לראשונה סרט הביכורים שלו, "הצלילה", בפסטיבל הקולנוע ירושלים. הסרט יצא לאקרנים בבתי הקולנוע בישראל בקיץ 2019.

ב-2020 החל שידורה של סדרת הטלוויזיה "קיבוצניקים", אותה יצר.

ב-2023 הוקרן סרטו הדרך לאילת, העוסק ביחסים בין אב לבנו.

## קישורים חיצוניים

* 

קטגוריה:במאים ישראלים
קטגוריה:שחקני קולנוע וטלוויזיה ישראלים
קטגוריה:בוגרי בית חינוך אופק, עברון
קטגוריה:בוגרי אוניברסיטת תל אביב: קולנוע וטלוויזיה
קטגוריה:יחיעם: אישים
קטגוריה:ישראלים שנולדו ב-1981
כוח הסלעים

**כוח הסלעים** או **כוח לבן גרון** (שם מדעי: *Varanus albigularis*) הוא מין של לטאת כוח גדולה החיה באפריקה שמדרום לסהרה.
## מאפיינים
הכוח נתגלה ב-1802 על ידי החוקר פרנסואה דאודין (François Marie Daudin; 1776 – 1803), ונחשב לתת-מין של כוח הסוואנה, אך הוגדר מחדש כמין נפרד עקב הבדלים מורפולוגיים.

כוח זה הוא הכוח הכבד ביותר ביבשת אפריקה, והשני באורכו לאחר כוח הנילוס. הוא מגיע לאורך 0.85–1.5 מטרים והזנב מגיע לאותו אורך כמו הגוף. הוא מגיע למשקל 6–8 ק"ג בזכרים ו-3.2–5 ק"ג בנקבות. נתפסו אף פרטים באורך של 2 מטרים ומשקל של 17 ק"ג. צורת ראשו מעוגלת יותר מזו של קרוביו, והוא בעל לסת ענקית עם שיניים חדות ומעוקלות ובה לשון מפוצלת גדולה המרחרחת את האוויר. הרגליים והצוואר קצרים והזנב ארוך. צבע הקשקשים הוא אפור-חום עם פסים צהובים על הגב. כוח זה גם ידוע כטפסן טוב על סלעים ומכאן שמו, אף שהוא אינו חי באזורים הרריים.

כוח זה הוא טורף פעיל החי בערבות אפריקה הטרופית, סוואנות וביצות, אך לא במדבריות או יערות סבוכים. הוא מצוי ממזרח, מערב ומרכז אפריקה עד לקצה דרום אפריקה. הוא פעיל יום וניזון מכל יצור קטן יותר שהוא תופס כולל לטאות קטנות, נחשים, כולל נחשים ארסיים ונחשי חנק קטנים, יונקים ועופות קטנים ואף דגים. הוא אוכל גם נבלות ואינו בוחל בקניבליזם.

## תת-מינים
**V. a. albigularis*
**V. a. angolensis*
**V. a. microstictus*
**V. a. ionidesi*

## גלריה

White-throated Monitor (Varanus albigularis) (32184532004).jpg
White-throated Monitor (Varanus albigularis) (32874182222).jpg
Whitethroatedmonitor.jpg
White-throated Monitor (Varanus albigularis) watching the sky for birds of prey ... (32578076753).jpg
Monitor lizard in Kalahari.JPG


## קישורים חיצוניים

* כוח הסלעים, באתר monitor-lizards

## הערות שוליים

קטגוריה:טקסונים שתוארו בידי פרנסואה מארי דודין
קטגוריה:כוחיים
קטגוריה:אתיופיה: זוחלים
קטגוריה:דרום אפריקה: זוחלים
קטגוריה:זמביה: זוחלים
קטגוריה:בעלי חיים שתוארו ב-1802
קטגוריה:הרפובליקה הדמוקרטית של קונגו: זוחלים
כוח הסוואנה

**כוח הסוואנה** (שם מדעי: *Varanus exanthematicus*) הוא מין של לטאת כוח גדולה החיה בערבות העשב והסוואנות של אפריקה ומכאן שמה. בעבר נחשב לתת-מין של כוח הנילוס.

לכוח זה גפיים קצרות והוא קטן יחסית לבני משפחתו. אורכו המרבי 105-155 ס"מ, אך נפוץ יותר באורך 60-76 ס"מ ומשקלו 300-2,000 גרם, כשהנקבות קטנות בהרבה מהזכרים. הראש מעוגל וקצר יותר מקרוביו ועל הגוף קשקשים גרמיים כהים לאורך הצלעות. הזנב ארוך ושרירי וכך גם הצוואר. הלשון גדולה וכחולה ועוזרת לו להריח ולהתמצא בסביבה.

תפוצתם משתרעת לאורך אפריקה שמדרום לסהרה במדינות: מאורטניה, סנגל, גמביה, גינאה ביסאו, גינאה, סיירה לאון, ליבריה, מאלי, חוף השנהב, בורקינה פאסו, גאנה, טוגו, בנין, ניז'ר, ניגריה, צ'אד, קמרון, הרפובליקה המרכז אפריקאית, סודאן, דרום סודאן, אתיופיה, אריתריאה, קניה, אוגנדה ואולי גם ברפובליקה הדמוקרטית של קונגו וזימבבואה. כמו ששמם מרמז הם חיים בעיקר בערבות עשב וסוואנות ונמצאים מתחת לעצים ושיחים בשעות שאינם פעילים או מתחפרים במאורת טרמיטים או שנבובים.

הכוח הוא אוכל בשר גדול הצד יצורים קטנים יותר כולל כוחי סוואנות קטנים יותר. הוא ניזון בעיקר מפרוקי רגליים שונים כמו מרבי רגליים, צרצרים שונים (בייחוד מהסוג Brachytrupes), עקרבים, עכבישים וכן רכיכות, דגים ודוחיים, ביצים ואף יונקים קטנים.

## קישורים חיצוניים

## הערות שוליים

קטגוריה:טקסונים שתוארו בידי לואי אוגוסטן גיום בוסק
קטגוריה:כוחיים
קטגוריה:סודאן: זוחלים
קטגוריה:הרפובליקה הדמוקרטית של קונגו: זוחלים
קטגוריה:חוף השנהב: זוחלים
קטגוריה:אוגנדה: זוחלים
קטגוריה:מאוריטניה: זוחלים
קטגוריה:זוחלים בסוואנה האפריקנית
קטגוריה:בעלי חיים שתוארו ב-1792
כוח אורנט

**כוח אורנט** (שם מדעי: *Varanus ornatus*) הוא מין של כוח החיה באפריקה שמדרום לסהרה. בעבר נחשב לתת-מין של כוח הנילוס וגם היום הוא נתון לוויכוח על סיווגו.
## מאפיינים
כוח זה מזכיר מאוד את כוח הנילוס הגדול ממנו והוא מגיע לאורך 1.7-1.6 מטרים בממוצע (הארוכים שבהם מגיעים לאורך שני מטרים). צבעו מירוק זית עד לשחור ועליו פסים צהובים וגם הבטן צהובה. הזנב והצוואר שריריים ואפורים יותר משאר הגוף, והם עוזרים לכוח לנוע במהירות. הוא גם שחיין ומטפס די טוב. הלסתות מוארכות ובעלי שיניים חדות וכן הלשון ארוכה. כוחים אלה יכולים לחיות שנים רבות בשבי.

הוא חי ביערות, ביצות וביצות מנגרובים במערב ומרכז אפריקה במדינות: גינאה, סיירה לאון, ליבריה, גאנה, ניגריה, קמרון, גינאה המשוונית, גבון, הרפובליקה המרכז אפריקאית, הרפובליקה הדמוקרטית של קונגו ובנין. קיים קושי להבדיל בינו לבין כוח הנילוס. עם זאת, הוא כהה וקטן ממנו, וגם נפוץ הרבה פחות.

לא ידוע מה מצב שימורו של הכוח אך הוא נפגע מציד, סחר למטרות גידול וכריתת היערות בהם הוא חי.

## קישורים חיצוניים

קטגוריה:בעלי חיים שתוארו ב-1803
קטגוריה:טקסונים שתוארו בידי פרנסואה מארי דודין
קטגוריה:כוחיים
קטגוריה:הרפובליקה הדמוקרטית של קונגו: זוחלים
קטגוריה:גאנה: זוחלים
קטגוריה:קמרון: זוחלים
קטגוריה:בעלי חיים בביצות מנגרובים
מיין סלטיקס

**מיין סלטיקס** (באנגלית: **Maine Celtics**) היא קבוצת כדורסל מהעיר פורטלנד, מיין המשחקת בליגת הפיתוח של ה-NBA. הקבוצה הוקמה בשנת 2009 ומסונפת לקבוצת הבוסטון סלטיקס מליגת ה-NBA.

## היסטוריה
ב-25 בפברואר 2009 הודיעה הנהלת ליגת הפיתוח של ה-NBA על הרחבת הליגה וצירוף קבוצה מפורטלנד, מיין לליגה בעונת 2009/10. שם הקבוצה הוחלט לאחר תחרות לבחירת השם. צייד סרטנים הוא ענף מסחר חשוב באזור ניו אינגלנד, בו נמצאת מדינת מיין. השם "קלאוס" (Claws בתרגום לעברית: צבתות של סרטן) ניתן לקבוצה כמחווה לענף. השם "רד" הוא מחווה למאמן העבר של הסלטיקס, רד אאורבך.

ב-21 ביולי 2009 הודיעה הקבוצה על מינוי אוסטין אינג' למאמן הראשון של הקבוצה. ב-2 בספטמבר אותה שנה בחרה הקבוצה 10 שחקנים מתוך הסגל של קבוצות קולורדו 14' ואנהיים ארסנל במסגרת דראפט ההרחבה של שנת 2009, שחקנים שהיוו את בסיס הקבוצה בעונה הראשונה.

במהלך השנים הראשונות שיתפה הקבוצה פעולה עם שרלוט בובקטס (2012-2009) ופילדלפיה 76' (2012-2011), במקביל לשיתוף הפעולה עם הבוסטון סלטיקס. ביוני 2012 חתמה הקבוצה על הסכם חדש עם הסלטיקס המעניק לבוסטון בלעדיות.

בסיום עונת 2012/13 העפילה הראשונה לפלייאוף לאחר 4 עונות, אך הפסידה בסיבוב הראשון לריו גראנדה ואלי וייפרס. בעונת 2014/2015 זכתה הקבוצה באליפות הבית האטלנטי והעפילה שוב לפלייאוף, אך שוב הפסידה בסיבוב הראשון, הפעם לפורט ויין מאד אנטס. שנה לאחר מכן שוב סיימה בראשות הבית והודחה בסיבוב הראשון, הפעם על ידי קאנטון צ'ארג'. בעונת 2016/17 סיימה בראשות הבית, ניצחה את הסיבוב הראשון והפסידה בחצי הגמר לראפטורס 905, שזכו באליפות בסיום העונה.

ב-24 במאי 2021, הבוסטון סלטיקס הכריזו שהרד קלאוס שינו את שמם לסלטיקס, ועם שם זה הם משחקים החל מתחילת עונת 2021-2022.

## עונה לאחר עונה

## קישורים חיצוניים
* 

## הערות שוליים

*
קטגוריה:קבוצות ליגת הפיתוח של ה-NBA
קטגוריה:מיין
קטגוריה:בוסטון סלטיקס
שמשון בלוך (המבורג)

רבי **שמשון בלוך** (בכתיב היידי שנהג בזמנו: **בלאָך**; בגרמנית: Schimschon Bloch), המכונה **רבי שמשון חסיד** (? - י' בכסלו תצ"ח, 3 בדצמבר 1737), היה דיין בהמבורג ומחבר ספרי הלכה ידועים.

## ביוגרפיה
נולד לרבי משה מהמבורג. שימש כדיין בבית דינו של הרב יחזקאל קצנלבוגן, הידוע בספרו "כנסת יחזקאל".

למד בבית המדרש שהקים הנדיב רבי יששכר בר כהן בהמבורג, ואחרי פטירתו של זה עמד בראש בית המדרש.

על פי החרות על מצבתו, נהג לחזור על ספר הזוהר מדי חודש, ועל ששת סדרי המשנה מדי שבוע.

נקבר בבית העלמין היהודי באוטנסן שסמוך לאלטונה.

אלמנתו האריכה ימים אחריו, ועזבונה עורר פולמוס הלכתי בהשתתפות רבי יהונתן אייבשיץ.

## ספריו
***נזירות שמשון** - חידושים על שולחן ערוך אורח חיים, ובפרט על המגן אברהם. החידושים לא נכתבו כספר להדפסה אלא הועתקו מגיליון השולחן ערוך של המחבר. יצאו לאור בשנת תקכ"ד עם הסכמות מאת חשובי הרבנים באותה תקופה, כמו רבי יונתן אייבשיץ. נכללו במהדורת "שולחן ערוך השלם".
*חידושים על המשנה, נכללו ב**תוספות חדשים** שנדפסו לראשונה באמסטרדם תקל"ה, ומאז בכל דפוסי המשניות ובמשניות דפוס וילנא. ה**תוספות חדשים** כוללים חידושים מכמה חכמים, וחידושיו של הרב בלוך מצוינים תחת השם "מוהרש"ח", מורנו הרב שמשון חסיד.

## משפחתו
*בנו הראשון, הרב משה בלוך, דיין במזריץ'. טיפל בהדפסת ספרו של אביו "נזירות שמשון"
*בנו השני, הרב יששכר בר בלוך, מחבר הספר **בינת יששכר**, רב קהילות סמניץ, מטרסדורף, ועוד
*חתנו (בזיווג ראשון), הרב מרדכי הענא, דיין בהמבורג, מחבר "אגדת מרדכי" ו"דרישת מרדכי" וספרים נוספים שעדיין בכתב יד

## לקריאה נוספת
***חכמי אה"ו** עמ' 24-26

## קישורים חיצוניים
* נזירות שמשון, ברלין תקכד, באתר היברו בוקס
* משניות סדר זרעים, אמסטרדם תקלה, באתר גוגל בוקס
* 

* Isaak Markon, “Rabbi Schimschon Bloch, Genannt „chassid",” *[[Monatsschrift für Geschichte und Wissenschaft des Judentums]]* 83 (N. F. 47) (1939): 342–345, on JSTOR

## הערות שוליים

קטגוריה:1737
קטגוריה:פרשני המשנה
קטגוריה:פרשני שולחן ערוך
קטגוריה:מחברי ספרי הלכה: ראשוני האחרונים
קטגוריה:רבנים גרמנים
קטגוריה:נפטרים ב-1737
אריה וולניץ

**אריה וולניץ** הוא מוזיקאי, בסיסט, נגן קונטרבס, מפיק מוזיקלי ומעבד ישראלי. וולניץ מכהן כראש מגמת ביצוע ומחלקת בס בבית הספר למוזיקה רימון.

## ביוגרפיה

וולניץ שירת בצבא כמעבד בתזמורת חיל האוויר וכנגן בס בלהקת פיקוד דרום. וולניץ' הוא בוגר Mannes College of Music בניו יורק (שם למד בין היתר אצל פסנתרן הג'אז ריצ´י ביירק) ומכללת ברקלי למוזיקה בבוסטון.

וולניץ הופיע בפסטיבלי ג’אז רבים בארץ ובעולם, ונחשב לנגן אולפן מבוקש. הוא הקליט והופיע עם אמנים ישראלים רבים ביניהם: שלמה ארצי, דני סנדרסון, גידי גוב, נורית גלרון, שלמה גרוניך וניר נקב (סיילם). וניגן עם אמני ג'אז בין לאומיים כמו: דני גוטליב, מארק טרנר, דוני מקסלין, ג’ון ריילי, אדם נוסבאום, לו סולוף, וריי אנדרסן. היה חבר בהרכב הג'אז "משיכת יתר".

בין השנים 1996-2001 וולניץ היה מנהלה המוזיקלי של תזמורת חיל האוויר, ובין השנים 2003-2004 כיהן כסגן המנהל לעניינים אקדמיים ברימון בשנת הלימודים. 

בשנת 2006 הקליט והופיע עם המעבד השווייצרי ג'ורג' גרונץ ועם נגן הסקסופון דייב ליבמן.

## קישורים חיצוניים

* אריה וולניץ באתר בית הספר למוסיקה רימון.
* arie volinez ערוץ היוטיוב הרשמי.
* טוקבק פרק מס׳ 6 - אריה וולניץ  באתר YouTube 

## הערות שוליים

קטגוריה:נגני ג'אז: בסיסטים
קטגוריה:בסיסטים ישראלים
קטגוריה:נגני קונטרבס
קטגוריה:נגני תזמורת חיל האוויר
קטגוריה:חברי להקת פיקוד הדרום
קטגוריה:סגל בית הספר רימון
קטגוריה:ישראלים שנולדו במאה ה-20
איגואנת צווארון מלגשית

**איגואנת צווארון מלגשית** (שם מדעי: *Oplurus cuvieri*) היא מין של לטאה קוצנית מקבוצת דמויי איגואנות החיה באי מדגסקר. ללטאה זו "קולר" סביב הצוואר וזנב קשקשי וקוצני. זהו המין הגדול ביותר בסוגו.
## מאפיינים
זוהי לטאה דמוית-איגואנה (אך לא איגואנה אמיתית) המגיעה לאורך 35 ס"מ בממוצע והיא בעלת זנב וגפיים קוצניים וגדולים עם ראש מעוגל, עיניים בולטות וכתומות. הגוף בצבע כתום בהיר ועליו פסים אפורים. הנקבות הקטנות מהזכרים, בעלי צבעים חומים. הנקבות מטילות ביצים לאחר הזדווגות קצרה וממרות להטיל אותם באדמה במקום מוסתר.

הלטאה חיה רק ביערות שונים (יערות גשם, קוצניים ונשירים) ובאזורים סלעיים במדגסקר ובאיי קומורו. היא מגושמת ומתחממת על גבי סלעים בשמש. לתזונתה היא טורפת יצורים קטנים יותר כמו חרקים ולטאות קטנות. 

ישנם שני תת-מינים:
**Oplurus cuvieri cuvieri *- החיה במדגסקר
**Oplurus cuvieri comorensis* - החיה באי קומורו
## קישורים חיצוניים

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי ג'ון אדוארד גריי
קטגוריה:איגואנות מדגסקר
חרדון מוואנזה

**חרדון מוואנזה** (שם מדעי: *Agama mwanzae*) הוא מין נפוץ של חרדון החי ברחבי אפריקה. הוא חי במדינות: טנזניה, רואנדה וקניה על גבי סלעים בסוואנות.

החרדון יכול להגיע לאורך 32 ס"מ. הוא בעל צבעים ורודים בולטים עם פלג גוף אחורי וגפיים כחולים, אצל הזכר. 
הנקבות הקטנות יותר הן חסרות צבע יחסית (חום בהיר-אפור) ומתמזגות היטב בין הסלעים. לעיתים מתבלבלים בינם לחרדון אדום ראש, החי באותם אזורים.
מבנה גופם של החרדונים הוא חזק והרגליים ארוכות, בעלות טפרים והם יכולים להיאחז במשטחים אופיים. הם יודעים לטפס על עצים או סלעים בקלות והצעירים נמצאים שם יותר מהבוגרים.

חרדונים אלה מתחממים על סלעים בשעות הבוקר והצהריים של היום. לעיתים מאות חרדונים באותו מקום בדיוק, מה שגורם לזכרים לנסות להזדווג עם כמה שיותר נקבות ולגרש זכרים יריבים באמצעות מתקפה אגרסיבית. הם ניזונים מחרקים קטנים שונים ומכמה צמחים. הם עצמם עלולים להיטרף על ידי נחשים, חתולים, נמיות ועופות דורסים שונים. בשעת סכנה הם מתחבאים ויורדים אל מתחת לקרקע או אל בין העצים.

## גלריה

קובץ:Lizards in Tanzania.jpg
קובץ:Agama mwanzae Serengeti 2.jpg
קובץ:MC Siedleragame.jpg


## קישורים חיצוניים

## הערות שוליים

קטגוריה:טקסונים שתוארו בידי ארת'ור לאברידג'
קטגוריה:חרדוניים
קטגוריה:טנזניה: זוחלים
קטגוריה:קניה: זוחלים
קטגוריה:בעלי חיים שתוארו ב-1923
קטגוריה:זוחלים בערבות אפריקה שמדרום לסהרה
חומט הקשת

**חומט הקשת** (שם מדעי: *Trachylepis margaritifera*) הוא מין של חומט קטן החי בדרום אפריקה והוא בעל צבעים מקושטים ובולטים.

חומט זה מגיע לאורך 20 ס"מ והוא בעל צבעים בולטים ביותר, התלויה בגודל ובמקום והצבע הבסיסי הוא חום-זית או כהה. הוא בעל 3 פסים מבריקים בצבעי צהובים כתומים ואחרים לבנים מנוקדים מעט והזנב כחול מתכתי. לפרטים מוגרים יותר הצבעים והפסים פחות בולטים ומבריקים. 

מבנה ראשם מחודד עם עיניים בולטות ורגליים חומות, קצרות וחזקות בעלות טפרים קטנים. הצלעות צהבהבות והבטן לבנה. 

חומטים אלה חיים בערבות ברחבי אפריקה מקוואזולו-נטאל שבדרום אפריקה לדרום מלאווי. נמצאו גם פרטים מבודדים בטנזניה וקניה. הוא ניזון בעיקר מחרקים קטנים.

## קישורים חיצוניים

* חומט הקשת באתר reptile-database

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי וילהלם פטרס
קטגוריה:חומטיים
קטגוריה:טנזניה: זוחלים
קטגוריה:דרום אפריקה: זוחלים
קטגוריה:זוחלים בערבות אפריקה שמדרום לסהרה
לטאה שטוחה מצויה

[ממוזער|זוג לטאות שטוחות נאבקות ב[הפארק הלאומי קרוגר|פארק הלאומי קרוגר בדרום אפריקה.]]
**לטאה שטוחה מצויה** (שם מדעי: *Platysaurus intermedius*) היא לטאה בעלת גוף שטוח השייכת למשפחת הקורדיליים וחיה בדרומה של אפריקה.

## מאפיינים
לטאות ייחודיות אלה חיות רק בדרומה של אפריקה והיא בעלת קשקשים שחורים על רוב גופה עם פסים לבנים על הגב. הבטן חומה אך השוליים לבנים. הראש כחול בוהק והצדדים ירקרקים עד אדומים והנב כתום או שחור. ללטאה תשעה תת-מינים, ולכל אחד מהם צבע מעט שונה. הגוף מוארך מעט והבטן צמודה לאדמה מה שנתן ללטאה את השם.

לטאות אלה הם נפוצות ביותר בסוגם ומכאן שמם. הם חיים ברחבי דרומה של אפריקה במגוון אזורים כולל מדבריות חמים בזימבבואה, זמביה, מפומלנגה וקוואזולו-נטאל שבדרום אפריקה, דרום מלאווי, מזרח בוצוואנה, סווזילנד ומוזמביק. לעיתים הם נמשכים לגדות נהרות כדי לתפוס שם זבובים עליהם הם מזנקים באמצעות הזנב הארוך.

## תת-מינים
**Platysaurus intermedius inopinus*
**Platysaurus intermedius intermedius*
**Platysaurus intermedius natalensis*
**Platysaurus intermedius nigrescens*
**Platysaurus intermedius nyasae*
**Platysaurus intermedius parvus*
**Platysaurus intermedius rhodesianus*
**Platysaurus intermedius subniger*
**Platysaurus intermedius wilhelmi*

## קישורים חיצוניים

* לטאה שטוחה מצויה, באתר Reptile-database

## הערות שוליים

קטגוריה:בעלי חיים שתוארו ב-1891
קטגוריה:טקסונים שתוארו בידי פאול מטשי
קטגוריה:קורדיליים
קטגוריה:דרום אפריקה: זוחלים
קטגוריה:בוטסואנה: זוחלים
קטגוריה:זימבבואה: זוחלים
קטגוריה:מוזמביק: זוחלים
קטגוריה:מדבר קלהרי: בעלי חיים
איגואנת דומריל מלגשית

**איגואנת דומריל מלגשית** (שם מדעי: *Oplurus quadrimaculatus*) היא מין של לטאה החיה בטבע באי מדגסקר שממזרח לאפריקה. ללטאה זו קשקשים חדים וזנב משוריין מאחוריה.

לטאה דמוית-איגואנה זו יכולה להגיע לאורך 25–39 ס"מ והיא בעלת זנב ורגליים בעלי קשקשים קשים ומגודלים. הזכרים גדולים מעט מהנקבות והם מזדווגים במהירות באזורי תפוצתם ומטילים ביצים בין הסלעים או בחפירת מאורה קטנה. כמו רוב הלטאות גם לטאה זו מקבלת את חום הגוף מהשמש והם יושבות על גזעי עצים או סלעים כדי לקבל חום. 

הן חיות רק באי מדגסקר, במרכז האי עד לצפון ומפני הים עד לגובה 2,000 מ' מעל הקרקע. הן חיות ביערות גשם, יערות יבשים ואזורים סלעיים שונים. מצבה של הלטאה הוא ללא חשש.

## קישורים חיצוניים

* איגואנת דומריל מלגשית באתר reptile-database


קובץ:Duméril's Madagascar Swift (Oplurus quadrimaculatus) (9634415405).jpg
קובץ:Oplurus quadrimaculatus.jpeg
קובץ:Oplurus quadrimaculatus. (4350384215).jpg


## הערות שוליים

קטגוריה:איגואנות מדגסקר
קייט איסיט

**קייט איסיט** (באנגלית: **Kate Isitt**; נולדה ב-1979) היא שחקנית אנגלייה, הידועה בעיקר מתפקידה כסאלי הארפר הקוסמטיקאית בסיטקום "זיווגים" של ה-BBC.

## ביוגרפיה
בשנים 1995 ועד 1998 שיחקה איסיט בתפקיד אליסון, פקידה במשרד עורכי דין, בסדרה הקומית . ב-1997 השתתפה בתפקיד קטן בסרט הקולנוע "המלאך". ב-1998 שיחקה לצדו של אלן דייוויס בפרק "Black Canary" בסדרת המסתורין "ג'ונתן קריק". היא גם הופיעה בתפקיד אשתו של דייוויס בפרק פיילוט של הסדרה הקומית "אין לעמוד בפניה", שהופקה בשנת 2000. באותו זמן איסיט הצטרפה לצוות השחקנים של הסדרה "זיווגים" בה הופיעה על לשנת 2004. בשנת 2000 הופיעה איסיט בדרמה הטלוויזיונית של סטיבן פוליאקוף "The Tribe" לצדן של אנה פריל וג'ואלי ריצ'רדסון. ב-2006 שיחקה בסדרת הדרמה "Strictly Confidential" ובסרט הקולנוע "דמדומים" (Half Light) בכיכובה של דמי מור ובבימויו של קרייג רוזנברג.

ב-2015 הופיעה איסיט בעונה השלישית של סדרת הדרמה המצליחה "הטנגו האחרון בהליפקס" בתפקיד פליסיטי, אשתו של גארי (רופרט גרייבס).

### חיים אישיים
איסיט למדה בבית הספר "Arts Education School".
בן זוגה הוא הבמאי נייג'ל קול  ולהם שני ילדים.

## פילמוגרפיה

## קישורים חיצוניים

* קייט איסיט באתר ה-BBC

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:בריטיות שנולדו ב-1979
קטגוריה:בריטים שנולדו ב-1979
Nur jedem das Seine, רי"ב 163

**Nur jedem das Seine** (בעברית: לכל אחד אשר לו), רי"ב 163, היא קנטטה שהלחין יוהאן סבסטיאן באך בהיותו בוויימאר, והוא ביצע אותה לראשונה ב-24 בנובמבר 1715, לכבוד יום ראשון ה-23 שלאחר חג השילוש הקדוש.

## היסטוריה ומילים
באך עבד כמלחין החצר של הדוכס בוויימאר מ-1708, ובמרץ 1714 קודם לתפקיד הממונה על המוזיקה. בתפקיד זה היה אחראי להלחנה של יצירה חדשה מדי חודש, בעיקר של קנטטות, כשמטרתו הייתה להלחין תוך כמה שנים קנטטה עבור כל מועד בשנה. לפי הידוע כיום, קנטטה זו הייתה הרביעית שהלחין באותה שנה לאחר רי"ב 31, רי"ב 165 ורי"ב 185. את רי"ב 185 הוא הלחין ביולי והזמן הארוך שעבר בין הלחנת שתיהן מוסבר בתקופת אבל ששררה בחצר הדוכס, לאחר שבן אחיו של הדוכס, יוהאן ארנסט  מת ב-1 באוגוסט. 

סדר הקריאה לאותו יום כולל פסוקים מהאיגרת אל הפיליפים ומהבשורה על-פי מתי שכולל את האמרה הידועה של ישו, "תנו לקיסר את אשר לקיסר". הלברית נכתבה על ידי סלומון פרנק (Salomon Franck), משורר החצר שכתב את הלברית לקנטטות נוספות של באך בתקופה זו. הטקסט מצטט את האמרה של ישו ועוסקת בהשוואות שבין רכושו הפיזי של האדם לבין שייכותו הרוחנית של האדם לאלוהים. על פי ג'ון אליוט גרדינר, פרנק היה ממונה גם על המטבעות בחצר הדוכס ומכאן ההתייחסויות המגוונות לכסף ולמטבעות בלברית זו. הקטע האחרון בקנטטה לקוח ממזמור לותרני שכתב יוהאן הרמן (Johann Heermann), משורר גרמני בן המאה ה-16. הלחן לחלק האחרון אבד ומה ששרד ממנו הוא קו הבס לבדו.

בניגוד לרוב הקנטטות שלו מתקופה זו, אין עדויות לכך שהוא ביצע את הקנטטה פעמים נוספות בעת שעבד בלייפציג, אך חוקר המוזיקה כריסטוף וולף מעריך שהוא כן ביצע אותה שוב.

הקנטטה פורסמה לראשונה ב-1887 בכרך 33 של "חברת באך", שפרסמה את כל יצירותיו בצורה מסודרת בין השנים 1850-1900.

## מבנה והרכב מוזיקלי
הקנטטה נכתבה לארבעה סולנים, סופרן, אלט, טנור ובס, למקהלה בת ארבעה קולות ולתזמורת הכוללת שני כינורות, ויולה שני צ'לו ובאסו קונטינואו. התזמור הכלי מועט וקאמרי ולא כולל כלי נשיפה בניגוד לקנטטות רבות אחרות. המוזקאי ג'וליאן מינצ'ם משער שהיה כתוצאה מניסוי מוזיקלי שבאך עשה או כתוצאה מהרכב הנגנים שהיה זמין לו באותו זמן. לקנטטה שישה חלקים:
# אריה לטנור: *Nur jedem das Seine* (לכל אחד אשר לו)
# רצ'יטטיב לבס: *Du bist, mein Gott, der Geber aller Gaben* (פועלך, אלהים, נותן כל המתנות)
# אריה לבס: *Laß mein Herz die Münze sein* (תן ללבי להיות המטבע)
# רצ'יטטיב בדואט לסופרן ולאלט: *Ich wollte dir* (בשמחה אתן לך)
# אריה בדואט לסופרן ולאלט: *Nimm mich mir und gib mich dir* (קחני ממך ותנני לך)
# כורל למקהלה: *Führ auch mein Herz und Sinn* (הולך נא את לבי ומחשבתי)

## הקלטות
היצירה לא הוקלטה רבות, רק כ-8 פעמים, בהן על ידי מנצחים ידועים כגון ניקולאוס הרנונקור (ב-1983), טון קופמן (ב-1995), מסאקי סוזוקי (ב-1996) וג'ון אליוט גרדינר (ב-2000).

## קישורים חיצוניים

* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
הפיקוד האווירי המערבי

**הפיקוד האווירי המערבי **(בהינדית: **पश्चिमी वायु कमान, भारतीय वायु सेना,** מכונה גם **WAC**, ראשי תיבות של **W**estern **A**ir **C**ommand) של חיל האוויר של הודו, שנוסד בשנת 1947, הוא הגדול והחשוב שבפיקודי החיל. המפקדה הראשית ממוקמת בניו דלהי ותפקידו העיקרי הוא הגנה אווירית על צפון הודו.

הפיקוד אחראי על 16 בסיסי חיל אוויר ועל שטח גדול בצפון הודו, מקשמיר לראג'סטאן, כולל ג'אמו וקשמיר, הימאצ'ל פרדש, פנג'אב, הריאנה, דלהי וחלקים מאוטר פרדש.

קטגוריה:הודו: צבא וביטחון
קטגוריה:הודו: תעופה
צפרדע שור אפריקנית

**צפרדע שור אפריקנית** (שם מדעי: *Pyxicephalus adspersus*) היא מין הצפרדע השנייה בגודלה בעולם לאחר צפרדע גוליית.

צפרדע שור אפריקנית גדולה מגיעה לאורך 23 סנטימטר ולמשקל 1.4 קילוגרם ואף ל-2 ק"ג אצל הזכרים. לעומת רוב חסרי הזנב, הנקבות קטנות יותר מהזכרים ומשקלן רק מחצית מהם. כולם בעלי פה גדול ויש בו שיניים חדות ומעוקלות. 

הצפרדע חיה באגמים, ביצות ואדמות סוואנה לחות באנגולה, בוצוואנה, קניה, מלאווי, מוזמביק, נמיביה, דרום אפריקה, סווזילנד, טנזניה, זמביה, זימבבואה וככל הנראה גם ברפובליקה הדמוקרטית של קונגו.

אלו הם טורפים מרשימים שיאכלו כל חיה קטנה מהם ואינם ניזונים כלל מצמחים. טרפם בטבע הוא חרקים, עקרבים ועכבישים, עכברים, זוחלים שונים, ציפורים ודו-חיים אחרים והם אינם בוחלים בקניבליות, אפילו של צאצאיהם. פרט אחד בגן הזואולוגי של דרום אפריקה אכל 17 צאצאי קוברה בבת אחת.

צפרדעים אלה אגרסיביות ואחד משלושה סוגי הצפרדעים היכולים לגרום נשיכות חזקות וחמורות למטפליהם (יחד עם צפרדע הפקמן וצפרדעי Lepidobatrachus).

הם חיים בבדידות, למעט בעונת הרבייה, אז מתאספים עדרי צפרדעים זכרים ונקבות לבריכות המים והזכרים מקרקרים בחוזקה כדי למשוך נקבות. הם נלחמים ביריביהם באלימות וקופצים ופוערים לסתות זה מול זה עד שאחד נסוג. הנקבות המזדווגות מטילות 3,000–4,000 ביצים בקרקעית הבריכה, הבוקעים לראשנים גדולים הניזונים מצמחים, דגים וראשנים אחרים, והזכר נשאר לשמור עליהם מטורפים. בהמשך השנה הבריכה בה נמצאים הראשנים עלולה להתייבש, מה שיהרוג את כולם ולכן הזכר חופר תעלה לעבר בריכה סמוכה וגדולה יותר. למרות אחריותו של הזכר ודאגתו להם עד לבגרותם, בעת רעב הוא עשוי לאכול כמה מהם.

## ראו גם

* צפרדע שור אמריקנית

## קישורים חיצוניים

## הערות שוליים

קטגוריה:בעלי חיים שתוארו ב-1838
קטגוריה:טקסונים שתוארו בידי יוהאן יקוב פון טשודי
קטגוריה:ניאובטרכיה
קטגוריה:אפריקה הדרומית: דו-חיים
קטגוריה:בעלי חיים בסוואנה האפריקנית
צפרדע העגבנייה

**צפרדע העגבנייה** (שם מדעי: *Dyscophus antongilii*) היא מין צפרדע שמנמנה החיה באי מדגסקר והיא בעלת יכולת להתנפח כדי להרשים את אויביה.

## מאפיינים
הנקבות גדולות מהזכרים ומגיעות לאורך 10.5 ס"מ ולמשקל 230 גרם, כשהזכרים כחצי מזה. צבען האדום החזק נתן להם את שמם ולהן ראש גדול, גוף שטוח עם צידיים מוארכים שבקצם פס שחור והרגליים קטנות. צבעה נועד להזהיר את אויביה שהיא ארסית, ובנוסף יש לה הפרשת ריר דביקה היכולה לגרום לפגיעה קשה לאלרגיים אליה.

צפרדע זו חיה רק באי מדגסקר שלחופי אפריקה. הם חיים בצפון מזרח האי לחופי מפרץ אנטולין (ששמם המדעי קרוי על שמו). לעיתים מבלבלים בינה לבין קרובתה *Dyscophus guineti*, שקטנה ממנה ולא יכולה להתנפח. הצפרדע חיה בבריכות מים ברחבי האי וכן ערבות לחות ויערות גשם, נהרות, ביצות ואף באזורים עירוניים. 

הצפרדע היא אוכלת בשר הניזונה מחרקים שונים, זבובים, חגבים, חיפושיות וכיוצא בזה. כשהיא מותקפת (בעיקר על ידי נחשים אך גם עופות טורפים, תנינים או טורפים מקומיים כמו הפוסה), היא תנפח את גבה כדי להיראות גדולה יותר והצבע יזהיר מארסיותה. אם זה לא עוזר, העור מפריש נוזל רירי דביק ולבן הגורם לתגובות אלרגיות.

צפרדע זו נמצאת בסיכון בטבע. חלה ירידה במספרה עקב זיהומים קשים, פגיעה ביערות בהם היא חיה ובעיקר גידולה כחיית מחמד. היא נכללת במינים האסורים לגידול של ארגון CITES, עקב הירידה במספרם.
## גלריה

Dyscophus antongilii04.jpg
Dyscophus antongilii07.jpg


## קישורים חיצוניים

## הערות שוליים

קטגוריה:בעלי חיים שתוארו ב-1877
קטגוריה:טקסונים שתוארו בידי אלפרד גרנדידייה
קטגוריה:ניאובטרכיה
קטגוריה:מדגסקר: בעלי חיים אנדמיים
קטגוריה:מדגסקר: דו-חיים
עורק הכבד המיוחד

**עוֹרֵק הַכָּבֵד הַמְּיֻחָד** (TA: arteria hepatica propria) הוא עורק בבטן המתפצל מעורק הכבד המשותף ומספק דם מחומצן לכבד ולכיס המרה. לפני הפיצול לעורק הכבד הימני והשמאלי, העורק הכבד המשותף נותן אספקת דם לעורק הקיבה הימני ולעורק הקיבה-תריסריון (gastroduodenal artery). כ-30% מאספקת הדם לכבד מגיעה דרך עורק זה, בעוד היתר מגיעה מווריד שער הכבד. יחד עם וריד שער הכבד וצינור המרה המשותף השלושה מהווים את השלישייה השערית (הטריאדה הפורטלית).

העורק מתפצל בכבד לענף ימני (ramus dexter) ולענף שמאלי (ramus sinister), הנקראים לעיתים עורק הכבד הימני ועורק הכבד השמאלי בהתאמה, ולענף הביניים (ramus intermedius). ענפים אלה ממשיכים להתפצל בכבד לעבר מקטעי הכבד השונים. מהענף הימני של העורק הכבד המיוחד מסתעף בדרך כלל עורק כיס המרה, וכן העורקים המקטעיים הקדמי והאחורי ועורק לאונה הזנבית. מן הענף השמאלי מסתעפים העורקים המקטעיים הצדי והתיכון ועורק נוסף לאונה הזנבית.

ישנה שונות אנטומית באוכלוסייה שלפיה בחלק מהאנשים ענפי הכבד הימני והשמאלי אינם מתפצלים מעורק הכבד המיוחד, אלא מעורקים אחרים. המקור האופייני לענף ימני חריג הוא בעורק מתלה המעי העליון, ואילו המקור האופייני לענף שמאלי חריג הוא בעורק הקיבה השמאלי. בנוסף, העורק הכבד הימני עשוי לנבוע ישירות מהחלק הקרוב או האמצעי של העורק הכבד המשותף, מהעורק הקיבה-תריסריון, מציר הקיבה, מהאאורטה, או מהעורק הטחולי.

## הערות שוליים

קטגוריה:עורקי הבטן והאגן
אידולון מצוי

**אידולון מצוי** או **עטלף הקש** (שם מדעי: *Eidolon helvum*) הוא מין של עטלף פירות גדול החי ביערות גשם באפריקה וכנראה הנפוץ שבעטלפים הגדולים של אפריקה.

עטלף זה בעל בטן זהובה. הכנפיים שחורות וענקיות ומחודדות בקצה ויש להם זנב קצר ושחור. אורכם 14–23 סנטימטרים ומשקלם 230–340 גרם. מוטת כנפיהם גדולה ביותר לעטלף ומגיעה עד 76 סנטימטרים. הזכרים גדולים מהנקבות וגם כתומים יותר בצבעם לעומת הנקבות הצהובות. הפנים מזכירים מעט שועל והלחיים גדולות ויכולות לאחסן מזון רב.

## אקולוגיה
אלה עטלפים חברתיים מאוד והם עפים יחדיו בלהקות עצומות של מעל ל-100,000 פרטים. הם נפוצים ברחבי אפריקה שמדרום לסהרה ובכמה אזורים בחצי האי ערב. העטלפים הם פעילי לילה והם מחפשים ביערות ובסוואנות עצים מכילי פרחים ופירות וגם עלים וקליפות, אותם הם אוכלים. בשבי הם ניזונים בעיקר מתפוחים, תפוזים, בננות, אגסים ומלונים וכן ממנגו. 

בפארק הלאומי קסנקה שביערות הגשם של זמביה, מגיעים למעלה ממיליון עטלפים כאלה כל שנה באוקטובר-נובמבר לאכול פירות שונים. זוהי אחת ההתאספויות הגדולות ביותר של עטלף והיא כוללת למעלה מ-8 מיליון פרטים. עטלפים אלה חיים בלהקות עצומות, מתרבים שם וישנים על אותם ענפים ולעיתים משקלם רב כל כך שהעצים קורסים והעטלפים שישבו עליו (הפוכים) עלולים להיפצע קשה ואף למות. העטלפים נחים במשך היום על העצים ויוצאים בשעות בין הערבים, להקה להקה לדרכה. הם מושכים אליהם טורפים רבים. העטלפים ניצודים באוויר על ידי עיט לוחם, עיטם קולני, עיט חורש, עיט אפריקני, נץ עטלפים, דיה, נשר וגם בז אפריקני (*Falco cuvierii*) ואילו על הקרקע עטלף שנפל ייטרף על ידי נמר, כוח הנילוס או תנין היאור שנמצא באזור.

## קישורים חיצוניים

## הערות שוליים

קטגוריה:בעלי חיים שתוארו ב-1792
קטגוריה:טקסונים שתוארו בידי רוברט קר
קטגוריה:עטלפי פרי
קטגוריה:הרפובליקה הדמוקרטית של קונגו: יונקים
קטגוריה:קניה: יונקים
קטגוריה:דרום אפריקה: יונקים
קטגוריה:סאו טומה ופרינסיפה: יונקים
קטגוריה:יונקים ביערות הגשם האפריקאים
שירת העשבים

"**שירת העשבים**" הוא שיר שכתבה והלחינה נעמי שמר על בסיס שלוש אמרות של רבי נחמן מברסלב.

## מקור המילים
הבית הראשון של השיר הוא פרפרזה על דבריו של רבי נחמן מברסלב בספר ליקוטי מוהר"ן (תורה ס"ג במהדורא תנינא):

הבית השני מקורו ב"שיחות הר"ן" (אות קס"ג):

הבית השלישי הוא פרפרזה על משפט בליקוטי הלכות:

## השיר
שמר סיפרה לימים כי מי שהביא לתשומת לבה את דבריו של רבי נחמן מברסלב היה השחקן שלמה ניצן, בתוכנית לרגל ט"ו בשבט, ולכן הקדישה לו את השיר בספרה. לדבריה, מרגע ששמעה את הסיפור – המנגינה הייתה בה.

מכיוון ששלושת המשפטים של רבי נחמן קובצו יחד בספר המועדים על ט"ו בשבט, בעריכת יום-טוב לוינסקי סביר להניח שניצן לקח את הדברים מספר זה.

נעמי שמר כתבה את השיר בשנת 1976 עבור המחזה "מסעות בנימין השלישי", עיבוד לסיפורו של הסופר מנדלי מוכר ספרים, שעלה אז בתיאטרון בימות, שאת כל שיריו חיברה שמר. את השיר ביצעו לראשונה על בימת התיאטרון אברהם מור, ספי ריבלין ודינה גולן, לאחר מכן הוא זכה לגרסת כיסוי של אמנים שונים, בהם ירדנה ארזי, רוחמה רז, שולי נתן, אתי אנקרי, המדרגות, אברהם פריד ושולי רנד. כמו כן, השיר בוצע בידי שמר עצמה באלבומה "על הדבש ועל העוקץ" (1981).

חננאל מאק מונה את השיר בין שירי-תפילה ישראליים. השיר נדפס בברכונים, ונהוג לזמרו בסדר ט"ו בשבט.

## בתרבות
ב-2009 עלה בצוותא רביו סאטירי מאת אפרים סידון בשם "שירת העצבים", פרפרזה לשם השיר. הרביו כלל פרפרזות לשירים עבריים קנוניים נוספים, ביניהן "ים הזיבולים" ו"גססנו אט", פרפרזה על "ים השיבולים" של יצחק קינן ועל "יצאנו אט" של חיים חפר.

## קישורים חיצוניים

* 
* על אודות שירת העשבים באתר הספרייה הלאומית

## הערות שוליים

קטגוריה:שירי 1976
קטגוריה:שירי ירדנה ארזי
קטגוריה:שירי רוחמה רז
קטגוריה:שירי שולי נתן
קטגוריה:שירי אתי אנקרי
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירי ט"ו בשבט
קטגוריה:שירים על צמחים
קטגוריה:שירים מתורת נחמן מברסלב
קטגוריה:ט"ו בשבט
הימורים חברתיים

**הימורים חברתיים** הם ז'אנר בתחום המשחקים החברתיים ברשת. המשחקים כוללים משחקי קזינו וירטואליים בהם ניתן לשחק ברשתות החברתיות ובטלפונים ניידים חכמים.
משחקי קזינו חברתיים משלבים אלמנטים מעולם המשחקים החברתיים ומעולם ההימורים המקוונים (online gambling).
בין ז'אנר זה ניתן למצוא משחקים דמויי מכונות מזל, פוקר, רולטה, בינגו ועוד.

המודל העסקי של תחום זה סובב בעיקר סביב מודל Free to play, המציע את המשחק בחינם ומאפשר רכישה ביישום של סחורות ומטבע וירטואלי לשימוש במשחק. השחקנים יכולים לזכות במטבע וירטואלי אך הם אינם יכולים לפדות או להמיר אותו לכסף אמיתי. תפקידו במשחק להאריך את חוויית הבידור שלהם, לפתוח שלבים חדשים ולרכוש מתנות לשחקנים אחרים.

משחקי הימורים חברתיים נכללים בקטגוריה של משחקים חברתיים. הם אינם נחשבים הימורים ואינם נמצאים תחת חוקי ההימורים בעולם.

## קישורים חיצוניים
* הימורים חברתיים באתר בנקרים
* [משחק מסוג הימורים חברתיים מבית [פלייטיקה]]

קטגוריה:הימורים
קטגוריה:משחקי רשת
אוגוסט בוני

**אוגוסט בוני** (בגרמנית: **August Bohny**; 9 ביולי 1919 - 18 באוגוסט 2016) היה מורה, קלינאי תקשורת וחסיד אומות העולם משווייץ שפעל בצרפת.

## ביוגרפיה
בוני נולד בבזל לאב מפקח רכבת חשמלית. הוא למד בגימנסיה וניגן על פסנתר וקלרינט. הוא היה חבר ב"שירות בינלאומי אזרחי" (Service Civil International), ארגון לא ממשלתי בינלאומי. בין השנים 1939–1941 למד בסמינר למורים. כמו כן היה בוגר בית הספר לטירונים של צבא שווייץ.

### בתקופת מלחמת העולם השנייה
במהלך המלחמה היה בוני פעיל בארגון הצלה שווייצרי בשם "ההצלה השווייצרית" (Le Secours Suisse), אותו ייסד מוריס דובואה, שלימים הוכר אף הוא בתור חסיד אומות העולם. הארגון פעל בדרום צרפת, בין היתר בטולוז, וכן בלה שמבון-סור-ליניון שבצרפת. בוני ואשתו, פרידל בוני-רייטר (Friedel Bohny-Reiter) שלימים הוכרה אף היא בתור חסידת אומות העולם, ניהלו בלה שמבון מוסד שבו חסו כ-800 ילדים בין השנים 1941–1944. ילדים אלה ניצלו ממחנות ריכוז והוסתרו במוסד לתקופות זמן שבין שלושה לשישה חודשים, עד שנמצאו עבורם מקומות מסתור אחרים. חלקם היו יתומים, חלקם היו יהודים, וחלקם - נרדפים על רקע אחר, למשל ילדים להורים שהיו חברים במחתרת הצרפתית.

בוני ניסה להרחיק את השוטרים הצרפתים ואת הגסטפו מהמוסד וכן להסתיר את נוכחות הילדים היהודים בו.

### לאחר המלחמה
בוני היה מורה וקלינאי תקשורת. בשנת 1945 היה שותף בהקמתו של בית ילדים בקנטון אפנצל אוסר-רודן שבשווייץ שפעל בשיטת פסטלוצי. הוא סייע בשיקום ילדים שהיו ניצולי מחנה בוכנוואלד וכן היה פעיל במסגרות נוספות למען ילדים, בין היתר ילדים הולנדיים שנפגעו מהרעב בהולנד בחורף 1944–1945. בין השנים 1979–1995 היה בוני ראש הארגון השווייצרי למען העיוור.

נפטר בבזל ב-18 באוגוסט 2016, בגיל 97.

## הכרה
קורותיו של בוני מתועדים בארכיון המכון הטכנולוגי של ציריך. בשנת 1986 התקיים בלה שמבון כינוס ובו השתתפו רבים מהילדים שניצלו. בשנת 1990 הכיר יד ושם בבוני בתור חסיד אומות העולם. סיפור ההצלה תועד במספר סרטים, תיעודיים ועלילתיים, בהם "נשק הרוח" בבימויו של פייר סובאז' (Pierre Sauvage) וכן "גבעת אלף הילדים".

## קישורים חיצוניים

* 

קטגוריה:שווייצרים חסידי אומות העולם
קטגוריה:מצילים בשואה: צרפת
קטגוריה:קלינאי תקשורת
קטגוריה:אנשי חינוך
קטגוריה:שווייצרים שנולדו ב-1919
קטגוריה:שווייצרים שנפטרו ב-2016
כובע מצחייה

כובע מצחייה|ממוזער
[כובע [בייסבול|ממוזער]]
[ממוזער|שחקן הבייסבול [ג'קי רובינסון חובש כובע בייסבול, 1954]]
**כובע מצחייה** או **כובע בייסבול** או **כובע שמש** הוא כובע עשוי בד, שבצדו הקדמי מצחייה המגנה על הפנים מאור השמש. בזכות תכונתו זו הוא שימושי במיוחד בקיץ. יש החובשים אותו כשהמצחייה דווקא מאחור. וריאציה של כובע מצחייה כוללת גם רצועת בד בחלקו האחורי, המספקת הגנה גם לעורף. 

פעמים רבות נושאים כובעים כאלה סמל, כגון סמל של אגודת ספורט, סמל של תאגיד המחלק כובעים כאלה כפרסומת וכדומה.

## ראו גם
* קסקט

## קישורים חיצוניים

מצחייה
עורק הקיבה והפדר השמאלי

ממוזער|עורק הקיבה והפדר השמאלי בתחתית התמונה (מימין בתמונה).
**עוֹרֵק הַקֵּבָה וְהַפֶּדֶר הַשְּׂמָאלִי** (TA: arteria gastroomentalis sinistra) הוא עורק בבטן המסתעף מעורק הטחול ומספק דם לקיבה ולפדר הגדול.

העורק הוא הענף הגדול ביותר של עורק הטחול. הוא נע משמאל לימין, כמרחק עובי אצבע מהעקומה הגדולה של הקיבה, בין השכבות של הפדר הגדול. בסופו הוא משיק עם עורק הקיבה והפדר הימני, שמוצאו מעורק הקיבה והתריסריון.

לאורכו מסתעפים ממנו ענפי הקיבה (rami gastrici), העולים אל הקיבה מלפנים ומאחור, וענפי הפדר (rami omentales), היורדים לספק דם לפדר הגדול ומשיקים לענפים מעורק המעי הגס האמצעי.

קטגוריה:עורקי הבטן והאגן
עורקי הקיבה הקצרים

ממוזער|עורקי הקיבה הקצרים לקראת סופו של עורק הטחול משמאל (ימין בתמונה). הקיבה באיור זה מורמת מעלה.
**עוֹרְקֵי הַקֵּבָה הַקְּצָרִים** (TA: arteriae gastricae breves) הם קבוצת עורקים קטנים בבטן המסתעפים מעורק הטחול לקראת סופו ומספקים דם לקיבה.

העורקים, 4–5 במספר, נעים משמאל לימין, בין שכבות רצועת הקיבה והטחול, ומספקים דם לעקומה הגדולה של הקיבה. בסופם הם יוצרים השקות עם ענפים מעורק הקיבה השמאלי ומעורק הקיבה והפדר השמאלי.

בניגוד לעורקי הקיבה והפדר ולעורקי הקיבה הימני והשמאלי, השקותיהם של עורקי הקיבה הקצרים אינן מסייעות לאספקת דם מקבילנית טובה במקרה של חסימת עורק הטחול.

קטגוריה:עורקי הבטן והאגן